Boer Tickey se Selme-Louise oor die lewe op Loxton
JY LEES NOU Boer Tickey se Selme-Louise oor die lewe op Loxton
Ná vier reekse is Selme-Louise en Tickey van Wyk steeds die enigste paartjie wat tot trou gekom het in die gewilde Boer soek 'n vrou-reekse. sarie.com het gaan uitvind wat hul geheim tot geluk is.
Tickey en Selme-Louise sê hulle is 'n doodnormale paartjie wat op 'n unieke manier ontmoet het, maar ook soos almal anders die pot aan die kook moet hou. "'n Mens kan byna nie glo dat 'n so program kan werk nie, maar ons glo die Here het ons paaie laat kruis," vertel Selme-Louise.
Sy was voordat sy in 2008 aan Boer soek 'n vrou deelgeneem het 'n onderwyseres in Nelspruit en dit sou onwaarskynlik wees om 'n boer van Loxton raak te loop ...
Ná ontbyt gaan Tickey veld toe. "Ek en George skei dan room af en sorg dat daar varsgebakte brood in die oond is, want die dorp is mos ver. En'n boer hou van 'n bord gekookte kos in die middag, so tussendeur laat ek die potte prut op die stoof.